ষ্টিভিয়াৰ খেতি পানী নজমা ওখ যিকোনো মাটিতেই কৰিব পৰা যায়৷ মাটি দীঘে-পথালিয়ে সমান কৰি ল'ব লাগে৷ ষ্টিভিয়া গুটিৰপৰা পুলি কৰা কিছু কঠিন৷ গতিকে কাটিঙৰপৰা ষ্টিভিয়া ৰোৱা হয়৷ যদি গুটিৰপৰা পুলি কৰা হয় তেতিয়া ট্ৰেত গুটি দি গ্ৰীন হাউচত ৭-৮ সপ্তাহ ৰাখিব লাগে৷ ষ্টিভিয়াৰ শাৰীৰ মাজত ৬০ চেণ্টিমিটাৰ আৰু পুলিৰ মাজত ৩০ চেণ্টিমিটাৰ পাৰ্থক্য ৰাখিব লাগে৷ 

ইয়াৰ খেতিত সাৰৰ প্ৰয়োজন বৰ বেছি নহয়৷ সাধাৰণ মাটিত 100 2 2 050 কিল'গ্ৰাম প্ৰতি হেক্টৰ মাটিত প্ৰয়োগ কৰিব লাগে৷ অপতৃণ,তৃণনাশক দ্ৰব্য ব্যৱস্থা কৰাৰ সলনি হাতেৰে বন উঠোৱা অধিক ফলপ্ৰসু হয় বুলি জনা যায়৷ কীট-পতংগৰ ভিতৰত সাধাৰণতে পাত কটা আৰু লুপাৰ পোক অধিক হোৱা দেখা যায়৷ আনহাতে,গৰু-ছাগলীৰ পৰা এই খেতি সততে আঁতৰত ৰাখিব লাগে৷ ষ্টিভিয়া ফুলাৰ আগে আগে কাটিলে বা আগবোৰ চিঙিলে অধিক পাত আৰু ষ্টিভিঅ'ছাইড পোৱা যায়৷ বছৰত ৩-৪ বাৰ ছিঙিব পাৰি৷ হেক্টৰে প্ৰতি প্ৰায় ২২,০০০ কিল'গ্ৰাম কেঁচা পাতৰপৰা ৬,০০০ কিল'গ্ৰাম শুকান পাত পোৱা যায়৷ কাটি অনা ডাল-পাতবোৰ লগে লগে শুকাব লাগে৷ 

ইতিহাস
কৃষি পদ্ধতি
বিৱৰণ
ব্যৱসায়